અમને એમ પણ શીખવવામાં આવ્યું છે કે તમારા હરીફ પ્રવક્તાની દલીલ એવી હોય કે : ૨ અને ૨ હંમેશાં ૪ થાય, તો તરત જ તમારે એની દલીલનું જોરશોરથી ખંડન કરી દેવાનું અને એની દલીલનું બાળમરણ કરીને વચ્ચે જ બનાવટી ગુસ્સો પેદા કરીને જોરજોરથી બોલવાનું શરૂ કરી દેવું કે ભાઈ, બે અને બે ચાર થાય એવું વાહિયાત જૂઠાણું ફેલાવી જનતાને ગેરમાર્ગે દોરવાનું બંધ કરો અને અમારી જેમ સાચી વાત કરતાં શીખો કે ત્રણને એક ચાર થાય.